title: Directiva 2009/105/CE a Parlamentului European și a Consiliului din 16 septembrie 2009 referitoare la recipientele simple sub presiune (Text cu relevanță pentru SEE)

text:
               8.10.2009

               RO

               Jurnalul Oficial al Uniunii Europene

               L 264/12

      DIRECTIVA 2009/105/CE A PARLAMENTULUI EUROPEAN ȘI A CONSILIULUI

   din 16 septembrie 2009
   referitoare la recipientele simple sub presiune
   (versiune codificată)
   (Text cu relevanță pentru SEE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 95,
   având în vedere propunerea Comisiei,
   având în vedere avizul Comitetului Economic și Social European (1),
   hotărând în conformitate cu procedura prevăzută la articolul 251 din tratat (2),
   întrucât:

               (1)

               Directiva 87/404/CEE a Consiliului din 25 iunie 1987 privind apropierea legislațiilor statelor membre referitoare la recipientele simple sub presiune (3) a fost modificată de mai multe ori și în mod substanțial (4). Este necesar, din motive de claritate și de eficiență, să se codifice directiva menționată.

               (2)

               Statelor membre le revine responsabilitatea asigurării, pe teritoriul lor, a siguranței persoanelor, animalelor domestice și proprietății față de riscurile ce decurg din scurgerile din recipientele simple sub presiune sau din explodarea acestora.

               (3)

               În fiecare stat membru, prin dispozițiile obligatorii se stabilesc, în special, nivelul de siguranță necesar pentru recipientele simple sub presiune, prin specificarea caracteristicilor de execuție și funcționare, a condițiilor de instalare și utilizare și a procedurilor de control înainte și după introducerea pe piață. Dispozițiile obligatorii menționate nu conduc neapărat la niveluri diferite de siguranță de la un stat membru la altul, dar, prin deosebirile dintre acestea, constituie un obstacol în calea schimburilor comerciale în cadrul Comunității.

               (4)

               În consecință, prezenta directivă ar trebui să conțină doar cerințele obligatorii și esențiale. Pentru a facilita stabilirea conformității cu cerințele esențiale, este necesară existența standardelor armonizate la nivel comunitar, în special cu privire la construirea, funcționarea și instalarea recipientelor simple sub presiune, astfel încât produsele care le respectă să poată fi considerate ca fiind conforme dispozițiilor de siguranță. Standardele respective armonizate la nivel comunitar sunt elaborate de organisme private și ar trebui să-și mențină statutul de dispoziții neobligatorii. În acest sens, Comitetul European pentru Standardizare (CEN), Comitetul European pentru Standardizare Electrotehnică (Cenelec) și Institutul European de Standarde în Telecomunicații (ETSI) sunt recunoscute ca fiind organisme competente pentru adoptarea standardelor armonizate în conformitate cu liniile directoare (5) cu caracter general de cooperare între Comisie, Asociația Europeană a Liberului Schimb (AELS) și aceste trei organisme, semnate la 28 martie 2003.

               (5)

               Consiliul a adoptat o serie de directive care au ca obiectiv eliminarea obstacolelor tehnice din calea schimburilor și care se întemeiază pe principiile stabilite în rezoluția sa din 7 mai 1985 privind o nouă abordare în domeniul armonizării tehnice și al standardizării (6); aceste directive prevăd, fiecare, aplicarea marcajului CE de conformitate. Comisia, în comunicarea sa din 15 iunie 1989 privind o abordare globală în domeniul certificării și testărilor (7), a propus crearea unei reglementări comune privind marcajul CE de conformitate cu grafismul unic. Consiliul, în rezoluția sa din 21 decembrie 1989 privind o abordare globală în domeniul evaluării conformității (8), a aprobat ca principiu director adoptarea unei asemenea abordări coerente în ceea ce privește utilizarea marcajului CE de conformitate. Cele două elemente fundamentale ale noii abordări care ar trebui aplicată sunt cerințele esențiale și procedurile de evaluare a conformității.

               (6)

               Este necesară o verificare privind conformitatea cu cerințele tehnice relevante pentru a asigura o protecție eficientă a utilizatorilor și părților terțe. Procedurile de control existente diferă de la un stat membru la altul. Pentru a evita controalele multiple, care constituie bariere în calea liberei circulații a recipientelor, ar trebui să se prevadă recunoașterea reciprocă a procedurilor de control de către statele membre. Pentru a facilita recunoașterea reciprocă a procedurilor de control, este necesară stabilirea procedurilor comunitare și criteriilor pentru numirea organismelor responsabile cu realizarea încercărilor, supravegherea și verificarea.

               (7)

               Prezența marcajului CE de conformitate pe un recipient simplu sub presiune ar trebui să constituie o prezumție de conformitate a acestuia cu prezenta directivă și ar trebui să facă astfel inutilă, la importul și punerea în funcțiune a recipientului, repetarea inspecțiilor deja realizate. Cu toate acestea, recipientele simple sub presiune pot să reprezinte un risc pentru siguranță. În consecință, este necesar să se prevadă o procedură pentru reducerea pericolului menționat.

               (8)

               Prezenta directivă nu ar trebui să aducă atingere obligațiilor statelor membre privind termenele de transpunere în dreptul intern și de aplicare a directivelor menționate în anexa IV partea B,

         ADOPTĂ PREZENTA DIRECTIVĂ:
   CAPITOLUL I

      DOMENIU DE APLICARE, DEFINIȚII, INTRODUCEREA PE PIAȚĂ ȘI LIBERA CIRCULAȚIE

   Articolul 1
   (1)   Prezenta directivă se aplică pentru recipientele simple sub presiune produse în serie.
   (2)   Următoarele recipiente se exclud din domeniul de aplicare a prezentei directive:

               (a)

               recipientele proiectate special pentru uz nuclear, a căror defectare poate să provoace o emisie radioactivă;

               (b)

               recipientele destinate special pentru instalarea în nave și aeronave sau pentru propulsarea acestora;

               (c)

               stingătoarele de incendiu.

         (3)   În înțelesul prezentei directive, următorii termeni se definesc astfel:

               (a)

               „recipient simplu sub presiune” sau „recipient”: orice recipient sudat supus unei presiuni manometrice interioare mai mari de 0,5 bar, care este destinat umplerii cu aer sau azot și care nu este destinat expunerii la foc.
               Părțile și ansamblurile ce contribuie la rezistența recipientului sub presiune se realizează fie din oțel nealiat, fie din aluminiu nealiat, fie din aliaje de aluminiu necălite.
               Recipientele se compun fie:

                           (i)

                           dintr-o parte cilindrică cu secțiunea transversală circulară, închisă la capete, cu funduri bombate spre exterior și/sau plane, care au aceeași axă de revoluție; sau

                           (ii)

                           din două funduri bombate, care au aceeași axă de revoluție.

                     Presiunea maximă de lucru a recipientului este mai mică sau egală cu 30 bar și produsul dintre această presiune și capacitatea recipientului (PS x V) este mai mic sau egal cu 10 000 bar/litru.
               Temperatura minimă de lucru nu trebuie să fie inferioară valorii de – 50 °C, iar temperatura maximă de lucru nu trebuie să fie superioară valorii de 300 °C pentru recipientele din oțel și 100 °C pentru recipientele din aluminiu sau aliaje de aluminiu;

               (b)

               „un standard armonizat”: o specificație tehnică (standard european sau document de armonizare) adoptată de către Comitetul European pentru Standardizare (CEN), Comitetul European pentru Standardizare Electrotehnică (Cenelec) sau Institutul European de Standarde în Telecomunicații (ETSI) sau de către două sau trei dintre aceste organisme, în baza unui mandat de la Comisie, în conformitate cu dispozițiile din Directiva 98/34/CE a Parlamentului European și a Consiliului din 22 iunie 1998 referitoare la procedura de furnizare de informații în domeniul standardelor, reglementărilor tehnice și al normelor privind serviciile societății informaționale (9), precum și cu orientările generale pentru cooperarea între Comisie, Asociația Europeană a Liberului Schimb (AELS) și cele trei organisme, semnate la 28 martie 2003.

         Articolul 2
   (1)   Statele membre iau toate măsurile necesare pentru a se asigura că recipientele pot fi introduse pe piață și puse în funcțiune numai dacă nu compromit siguranța persoanelor, a animalelor domestice sau a proprietății atunci când sunt instalate și întreținute corespunzător și utilizate conform destinației lor.
   (2)   Dispozițiile prezentei directive nu trebuie să aducă atingere dreptului statelor membre de a specifica – cu respectarea dispozițiilor tratatului – cerințele pe care le consideră necesare pentru asigurarea protecției lucrătorilor în timpul utilizării recipientelor, cu condiția ca aceasta să nu implice modificarea recipientelor într-un mod care nu este specificat în prezenta directivă.
   Articolul 3
   (1)   Recipientele la care produsul dintre PS x V este mai mare de 50 bar/litru trebuie să respecte cerințele esențiale de siguranță specificate în anexa I.
   (2)   Recipientele la care produsul dintre PS x V este 50 bar/litru sau mai puțin trebuie să fie fabricate în conformitate cu cele mai bune practici dintr-unul dintre statele membre și să poarte marcajele prevăzute în anexa II punctul 1, cu excepția marcajului CE de conformitate prevăzut la articolul 16.
   Articolul 4
   Statele membre nu împiedică introducerea pe piață și punerea în funcțiune pe teritoriul acestora a recipientelor care respectă criteriile prevăzute în prezenta directivă.
   Articolul 5
   (1)   Statele membre consideră că recipientele sub presiune care poartă marcajul CE de conformitate se conformează tuturor dispozițiilor prezentei directive.
   Conformitatea recipientelor de presiune cu standardele naționale care transpun standardele armonizate ale căror numere de referință au fost publicate în Jurnalul Oficial al Uniunii Europene conduc la prezumția de conformitate cu cerințele esențiale de siguranță prevăzute în anexa I.
   Statele membre trebuie să publice numerele de referință ale acestor standarde naționale.
   (2)   Statele membre consideră că recipientele, pentru care nu există standardele menționate la alineatul (1) al doilea paragraf sau la care producătorul nu aplică sau aplică numai parțial standardele sunt conforme cu cerințele esențiale de siguranță menționate în anexa I, dacă, după primirea unui certificat de examinare CE de tip, conformitatea acestora cu modelul aprobat este certificată prin aplicarea marcajului CE de conformitate.
   (3)   Atunci când recipientele intră sub incidența altor directive care reglementează alte aspecte și care prevăd totodată aplicarea marcajului CE de conformitate, acesta din urmă indică faptul că recipientele în cauză sunt în egală măsură conforme cu dispozițiile acelor directive.
   Cu toate acestea, atunci când una sau mai multe dintre aceste directive lasă regimul de aplicare a directivelor, în perioada de tranziție, la libera alegere a producătorului, marcajul CE de conformitate arată conformitatea doar cu directivele aplicate de producător. În acest caz, detaliile din directivele aplicate, așa cum sunt publicate în Jurnalul Oficial al Uniunii Europene, sunt înscrise în documentele, avizele sau instrucțiunile cerute de aceste directive și care însoțesc astfel de recipiente.
   Articolul 6
   În cazul în care un stat membru sau Comisia consideră că standardele armonizate prevăzute la articolul 5 alineatul (1) nu respectă în totalitate cerințele de siguranță menționate în anexa I, Comisia sau statul membru în cauză sesizează comitetul permanent, înființat în temeiul articolului 5 din Directiva 98/34/CE, denumit în continuare „comitet”, cu privire la această chestiune, expunându-și motivele.
   Comitetul își dă de îndată avizul.
   Având în vedere avizul comitetului, Comisia informează statele membre dacă este sau nu necesară retragerea acestor standarde din publicațiile prevăzute la articolul 5 alineatul (1) al doilea paragraf.
   Articolul 7
   (1)   În cazul în care un stat membru constată că recipientele care poartă marcajul CE de conformitate și sunt utilizate conform destinației lor pot să compromită siguranța persoanelor, a animalelor domestice sau a proprietății, trebuie să ia toate măsurile corespunzătoare pentru retragerea acestor produse de pe piață ori să interzică sau să limiteze introducerea acestora pe piață.
   Statul membru în cauză informează de îndată Comisia despre orice măsură de acest fel, indicând motivele deciziei sale și, în special, dacă neconformitatea se datorează:

               (a)

               nerespectării cerințelor esențiale de siguranță prevăzute în anexa I, dacă recipientele nu respectă standardele armonizate prevăzute la articolul 5 alineatul (1);

               (b)

               aplicării incorecte a standardelor armonizate prevăzute la articolul 5 alineatul (1);

               (c)

               lacunelor din standardele armonizate prevăzute la articolul 5 alineatul (1).

         (2)   Comisia începe consultările cu părțile în cauză cât mai curând posibil. Dacă, după aceste consultări, Comisia constată că este justificată oricare dintre măsurile menționate la alineatul (1), informează de îndată statul membru care a luat măsura și celelalte state membre cu privire la aceasta.
   Atunci când decizia prevăzută la alineatul (1) este atribuită lacunelor din standarde, Comisia, după consultarea părților interesate, sesizează comitetul, în termen de două luni, cu privire la subiectul în cauză, dacă statul membru care a luat măsurile intenționează să le mențină și pune în aplicare procedura menționată la articolul 6.
   (3)   În cazul în care un recipient care nu este conform poartă marcajul CE de conformitate, statul membru competent ia măsurile corespunzătoare împotriva oricui a aplicat marcajul și informează Comisia și celelalte state membre cu privire la aceasta.
   (4)   Comisia asigură informarea permanentă a statelor membre cu privire la aplicarea și la rezultatul procedurii prevăzute la alineatele (1), (2) și (3).
   CAPITOLUL II

      CERTIFICAREA

      SECȚIUNEA 1

         Procedurile de certificare

   Articolul 8
   (1)   Înainte de producerea recipientelor sub presiune la care produsul dintre PS x V este mai mare de 50 bar/litru, fabricate în conformitate cu standardele armonizate prevăzute la articolul 5 alineatul (1), producătorul sau reprezentantul autorizat al acestuia stabilit în Comunitate procedează, la libera sa alegere, fie:

               (a)

               la informarea unui organism de inspecție aprobat, prevăzut la articolul 9, care, după examinarea dosarului tehnic de fabricație prevăzut în anexa II punctul 3, întocmește un certificat de conformitate care atestă că programul este corespunzător; fie

               (b)

               la prezentarea unui recipient prototip pentru examinarea CE de tip prevăzută la articolul 10.

         (2)   Înainte de producerea recipientelor sub presiune la care produsul dintre PS x V este mai mare de 50 bar/litru, nefabricate sau fabricate numai parțial în conformitate cu standardele armonizate prevăzute la articolul 5 alineatul (1), producătorul sau reprezentantul autorizat al acestuia stabilit în Comunitate prezintă un prototip al recipientului pentru examinarea CE de tip menționată la articolul 10.
   (3)   Recipientele produse în conformitate cu standardele armonizate prevăzute la articolul 5 alineatul (1) sau cu prototipul aprobat, înainte de introducerea pe piață, trebuie să fie supuse:

               (a)

               verificării CE menționate la articolul 11, dacă produsul dintre PS x V este mai mare de 3 000 bar/litru;

               (b)

               la alegerea producătorului, dacă produsul dintre PS x V este mai mic sau egal cu 3 000 bar/litru, dar mai mare de 50 bar/litru, fie:

                           (i)

                           declarației de conformitate CE prevăzute la articolul 12; fie

                           (ii)

                           verificării CE prevăzute la articolul 11.

         (4)   Documentația și corespondența referitoare la procedurile de certificare prevăzute la alineatele (1), (2) și (3) se elaborează într-o limbă oficială a statului membru în care este stabilit organismul de inspecție aprobat sau într-o limbă acceptată de organismul respectiv.
   Articolul 9
   (1)   Statele membre notifică Comisiei și celorlalte state membre organismele de inspecție aprobate pe care le-au desemnat să efectueze procedurile cuprinse la articolul 8 alineatele (1), (2) și (3) odată cu sarcinile specifice pentru care au fost desemnate aceste organisme și cu numerele de identificare atribuite lor în prealabil de către Comisie.
   Comisia publică în Jurnalul Oficial al Uniunii Europene lista organismelor notificate, cu numerele lor de identificare, precum și sarcinile pentru care s-a făcut notificarea. Comisia asigură actualizarea acestei liste.
   (2)   Cu privire la desemnarea organismelor prevăzute la alineatul (1), statele membre respectă criteriile minime prevăzute la anexa III.
   (3)   Un stat membru care a desemnat un organism de inspecție își retrage desemnarea, dacă descoperă că organismul nu mai îndeplinește criteriile minime specificate în anexa III.
   Statul membru informează de îndată Comisia și celelalte state membre cu privire la aceasta.

      SECȚIUNEA 2

         Examinarea CE de tip

   Articolul 10
   (1)   Examinarea CE de tip este procedura prin care un organism de inspecție stabilește și certifică faptul că un recipient prototip respectă dispozițiile prezentei directive care i se aplică.
   (2)   Producătorul sau reprezentantul autorizat al acestuia depune cererea pentru examinarea CE de tip, referitoare la un recipient prototip sau un prototip care reprezintă o familie de recipiente, la un singur organism de inspecție. Reprezentantul autorizat trebuie să fie stabilit în Comunitate.
   Cererea trebuie să conțină următoarele date:

               (a)

               denumirea și adresa producătorului sau a reprezentantului autorizat al acestuia și locul de fabricare a recipientelor;

               (b)

               dosarul tehnic de fabricație prevăzut în anexa II punctul 3.

         Cererea este însoțită de un recipient care este reprezentativ pentru producția avută în vedere.
   (3)   Organismul de inspecție aprobat procedează la examinarea CE de tip în modul prevăzut în al doilea și al treilea paragraf.
   Acesta examinează, pentru verificarea conformității, atât dosarul tehnic de fabricație, cât și recipientul prezentat.
   La examinarea recipientului, organismul procedează după cum urmează:

               (a)

               verifică dacă recipientul este produs în conformitate cu dosarul tehnic de fabricație și se poate utiliza în siguranță în condițiile de exploatare proiectate;

               (b)

               efectuează determinările și încercările corespunzătoare pentru a verifica dacă recipientul respectă cerințele esențiale care se referă la acesta.

         (4)   Dacă prototipul respectă dispozițiile care i se aplică, organismul de inspecție aprobat elaborează un certificat de examinare CE de tip, care se transmite solicitantului. În certificatul menționat se consemnează concluziile examinării, se indică condițiile în care se poate emite și se însoțește de descrierile și schițele necesare pentru identificarea prototipului aprobat.
   Comisia, celelalte organisme de inspecție și celelalte state membre pot să obțină o copie a certificatului și, pe baza unei cereri motivate, o copie a dosarului tehnic de fabricație și rapoartele privind determinările și încercările realizate.
   (5)   Un organism de inspecție aprobat care refuză să emită un certificat de examinare CE de tip informează celelalte organisme de inspecție despre aceasta.
   Un organism de inspecție aprobat care retrage un certificat de examinare CE de tip informează statul membru care l-a desemnat cu privire la aceasta. Acesta din urmă informează celelalte state membre și Comisia cu privire la aceasta, motivându-și decizia.

      SECȚIUNEA 3

         Verificarea CE

   Articolul 11
   (1)   Verificarea CE este procedura prin care un producător sau reprezentantul său autorizat cu sediul în cadrul Comunității asigură și declară că recipientele care au fost verificate în conformitate cu alineatul (3) sunt conforme cu modelul descris în certificatul de examinare CE de tip sau cu proiectul și planul de fabricație prevăzute în anexa II punctul 3 care a primit un atestat de adecvare.
   (2)   Producătorul ia toate măsurile necesare pentru ca procesul de fabricație să asigure conformitatea recipientelor cu tipul descris în certificatul de examinare CE de tip sau cu proiectul și planul de fabricație prevăzute în anexa II punctul 3. Producătorul sau reprezentantul său autorizat cu sediul în cadrul Comunității aplică marcajul CE de conformitate pe fiecare recipient și întocmește o declarație de conformitate.
   (3)   Organismul de inspecție aprobat efectuează examinările și testele specifice în scopul verificării conformității recipientelor cu cerințele cuprinse în prezenta directivă prin examinarea și testarea recipientelor în conformitate cu paragrafele al doilea-al zecelea.
   Producătorul își prezintă recipientele sub forma unor loturi de producție uniforme și ia toate măsurile necesare pentru ca procesul de fabricație să asigure uniformitatea fiecărui lot de producție realizat.
   Aceste loturi de producție sunt însoțite de certificatul de examinare CE de tip prevăzut la articolul 10 sau, atunci când recipientele nu sunt fabricate în conformitate cu un prototip aprobat, de proiectul și planul de fabricație prevăzute în anexa II punctul 3. În acest caz, organismul de inspecție aprobat examinează planul înainte de a se efectua verificarea CE, în scopul certificării conformității acestuia.
   La examinarea unui lot de producție, organismul de inspecție aprobat se asigură că recipientele au fost fabricate și verificate în conformitate cu proiectul și planul de fabricație și efectuează un test hidrostatic sau un test pneumatic cu efect echivalent asupra fiecărui recipient din lotul de producție la o presiune Ph egală cu de 1,5 ori presiunea de proiectare a recipientului, în scopul verificării rezistenței acestuia. Testul pneumatic este supus aprobării prin aplicarea procedurilor privind siguranța testării din statele membre în care se efectuează testul.
   Mai mult, organismul de inspecție aprobat efectuează încercări pe piese test prelevate, la alegerea producătorului, dintr-o producție reprezentativă de piese test sau dintr-un recipient, în scopul verificării calității sudurii. Încercările se efectuează pe sudurile longitudinale. Cu toate acestea, atunci când pentru sudurile longitudinale și cele circulare se folosesc procedee de sudură diferite, încercările se repetă pe sudurile circulare.
   Pentru recipientele prevăzute în anexa I punctul 2.1.2, aceste teste pe piese test sunt înlocuite printr-o încercare hidrostatică efectuată pe cinci recipiente luate la întâmplare din fiecare lot de producție în scopul verificării conformității cu cerințele de siguranță esențiale prevăzute în anexa I punctul 2.1.2.
   Pentru loturile de producție acceptate, organismul de inspecție aprobat aplică sau dispune să fie aplicat numărul său de identificare pe fiecare recipient și emite un certificat de conformitate cu privire la determinările efectuate. Toate recipientele din lotul de producție pot fi introduse pe piață, cu excepția celor care nu au trecut cu succes proba hidrostatică sau proba pneumatică.
   În cazul în care un lot este respins, organismul de inspecție aprobat ia măsurile care se impun pentru a preveni introducerea pe piață a lotului respectiv. În situația respingerii frecvente a loturilor de producție, organismul de inspecție aprobat poate suspenda verificarea statistică.
   Producătorul poate aplica numărul de identificare al organismului de inspecție aprobat în cursul procesului de fabricație, sub responsabilitatea organismului desemnat.
   Producătorul sau reprezentantul său autorizat trebuie să fie în măsură să prezinte la cerere certificatele de conformitate emise de organismul de inspecție aprobat menționat la al șaptelea paragraf.

      SECȚIUNEA 4

         Declarația de conformitate CE

   Articolul 12
   (1)   Producătorul care îndeplinește condițiile care decurg din articolul 13 aplică marcajul CE de conformitate prevăzut la articolul 16 recipientelor pe care le declară conforme cu:

               (a)

               proiectul și planul de fabricație prevăzute în anexa II punctul 3, căruia i s-a acordat un atestat de adecvare; sau

               (b)

               un prototip aprobat.

         (2)   Prin procedura menționată de declarare a conformității CE, producătorul este supus supravegherii CE, dacă produsul dintre PS x V este mai mare de 200 bar/litru.
   Scopul supravegherii CE este de a asigura, în conformitate cu articolul 14 al doilea paragraf, respectarea de către producător a obligațiilor ce derivă din articolul 13 alineatul (2). Supravegherea se realizează de către organismul de inspecție care a emis certificatul de examinare CE de tip prevăzut la articolul 10 alineatul (4) primul paragraf, dacă recipientele s-au fabricat în conformitate cu un prototip aprobat sau, dacă nu este cazul, de către organismul căruia i-a fost trimis dosarul tehnic de fabricație în conformitate cu articolul 8 alineatul (1) litera (a).
   Articolul 13
   (1)   Dacă un producător face uz de procedura prevăzută la articolul 12, acesta trimite, înaintea începerii fabricației, organismului de inspecție care a emis certificatul de examinare CE de tip sau certificatul de conformitate un document care descrie procesul de fabricație și toate măsurile sistematice prestabilite, adoptate pentru asigurarea conformității recipientelor sub presiune cu standardele prevăzute la articolul 5 alineatul (1) sau cu prototipul omologat.
   (2)   Documentul menționat la alineatul (1) include, în special:

               (a)

               o descriere a mijloacelor de producție și verificare corespunzătoare a construcției recipientelor;

               (b)

               un dosar de control care să descrie determinările și încercările corespunzătoare care urmează să fie efectuate în cursul producției, împreună cu modalitățile și frecvența de efectuare a acestora;

               (c)

               un angajament de a efectua determinările și încercările în conformitate cu dosarul de control menționat la litera (b) și de a realiza pentru fiecare produs o încercare hidraulică sau, cu acordul statului membru, o încercare pneumatică, la o presiune experimentală de 1,5 ori mai mare decât presiunea de calcul.
               Determinările și încercările menționate se efectuează de către personal calificat având o independență suficientă față de personalul productiv și fac obiectul unui raport;

               (d)

               adresele locurilor de producție și depozitare și data începerii fabricației.

         (3)   Atunci când produsul dintre PS x V este mai mare de 200 bar/litru, producătorii autorizează accesul organismului responsabil cu supravegherea CE la locurile de producție și depozitare prevăzute pentru control și permite organismului respectiv să preleveze recipiente de probă și furnizează toate datele necesare, în special:

               (a)

               dosarul tehnic de fabricație;

               (b)

               dosarul de control;

               (c)

               certificatul de examinare CE de tip sau certificatul de conformitate, dacă este cazul;

               (d)

               un raport privind examinările și încercările realizate.

         Articolul 14
   Dacă recipientele nu se produc conform prototipului aprobat, organismul de inspecție care a emis certificatul de examinare CE de tip sau certificatul de conformitate examinează, înainte de data începerii oricărei producții, atât documentul menționat la articolul 13 alineatul (1), cât și dosarul tehnic de fabricație prevăzut în anexa II punctul 3, pentru certificarea conformității acestora.
   În afară de aceasta, dacă produsul dintre PS x V este mai mare de 200 bar/litru, organismul respectiv trebuie, în timpul producției:

               (a)

               să se asigure că producătorul verifică efectiv recipientele produse în serie, în conformitate cu articolul 13 alineatul (2) litera (c);

               (b)

               să ia probe în mod aleatoriu de la locurile de producție sau de la locul de depozitare a recipientelor, pentru control.

         Organismul de inspecție aprobat furnizează statului membru care l-a desemnat și, la cerere, celorlalte organisme de control desemnate, celorlalte state membre și Comisiei o copie a procesului-verbal de control.
   CAPITOLUL III

      MARCAJ CE DE CONFORMITATE ȘI ÎNSCRIERI

   Articolul 15
   Fără să aducă atingere articolului 7:

               (a)

               atunci când un stat membru constată că marcajul CE de conformitate a fost aplicat incorect, producătorul sau reprezentantul său autorizat cu sediul în cadrul Comunității este obligat să aducă produsul în stare de conformitate cu dispozițiile privind marcajul CE de conformitate și să pună capăt încălcării în condițiile impuse de acest stat membru;

               (b)

               atunci când neconformitatea persistă, statul membru trebuie să ia toate măsurile cuvenite pentru a restrânge sau interzice introducerea pe piață a produsului respectiv sau să asigure retragerea acestuia de pe piață în conformitate cu procedura prevăzută la articolul 7.

         Articolul 16
   (1)   Marcajul CE de conformitate și inscripțiile prevăzute în anexa II punctul 1 se aplică într-o formă vizibilă, lizibilă și de neșters pe recipient sau pe o plăcuță cu date tehnice, fixată pe acesta astfel încât să nu poată fi desprinsă.
   Marcajul CE de conformitate este format din inițialele „CE” redat în specimen în anexa II punctul 1.1. Marcajul CE de conformitate este urmat de numărul de identificare menționat la articolul 9 alineatul (1) al organismului de inspecție aprobat care răspunde de verificările CE sau de supravegherea CE.
   (2)   Se interzice aplicarea pe recipiente a marcajelor care pot induce în eroare terțe părți în privința semnificației și formei marcajului CE de conformitate. Se poate aplica orice alt marcaj pe recipiente sau pe plăcuța cu date tehnice, cu condiția ca marcajul CE de conformitate să fie vizibil și lizibil.
   CAPITOLUL IV

      DISPOZIȚII FINALE

   Articolul 17
   Orice decizie adoptată în conformitate cu prezenta directivă și care generează restricții privind introducerea pe piață sau punerea în funcțiune a unui recipient trebuie să precizeze motivele exacte pe care se întemeiază. O astfel de decizie se notifică de îndată părții interesate, care, în același timp, este informată cu privire la căile de atac la care poate apela conform legislației în vigoare în statul membru în cauză și la termenele prevăzute pentru introducerea acestor acțiuni.
   Articolul 18
   Comisiei îi sunt comunicate de către statele membre textele dispozițiilor de drept intern pe care le adoptă în domeniul reglementat de prezenta directivă.
   Articolul 19
   Directiva 87/404/CEE, astfel cum a fost modificată prin directivele prevăzute în anexa IV partea A, se abrogă, fără a aduce atingere obligațiilor statelor membre în ceea ce privește termenele de transpunere în dreptul intern și de aplicare a directivelor menționate în anexa IV partea B.
   Trimiterile la directiva abrogată se înțeleg ca trimiteri la prezenta directivă și se citesc în conformitate cu tabelul de corespondență din anexa V.
   Articolul 20
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 21
   Prezenta directivă se adresează statelor membre.

      Adoptată la Strasbourg, 16 septembrie 2009.

            Pentru Parlamentul European

            Președintele

         J. BUZEK

            Pentru Consiliu

            Președintele

         C. MALMSTRÖM

      (1)  JO C 27, 3.2.2009, p. 41.

      (2)  Avizul Parlamentului European din 21 octombrie 2008 (nepublicat încă în Jurnalul Oficial) și Decizia Consiliului din 13 iulie 2009.

      (3)  JO L 220, 8.8.1987, p. 48.

      (4)  A se vedea anexa IV partea A.

      (5)  JO C 91, 16.4.2003, p. 7.

      (6)  JO C 136, 4.6.1985, p. 1.

      (7)  JO C 267, 19.10.1989, p. 3.

      (8)  JO C 10, 16.1.1990, p. 1.

      (9)  JO L 204, 21.7.1998, p. 37.

      ANEXA I

         CERINȚE ESENȚIALE DE SIGURANȚĂ

      [prevăzute la articolul 3 alineatul (1)]
      1.   MATERIALE
      Materialele trebuie să fie selectate în funcție de destinația recipientelor și în conformitate cu punctele 1.1-1.4.
      1.1.   Componentele sub presiune

      Materialele menționate la articolul 1, utilizate pentru producerea părților sub presiune, trebuie să îndeplinească următoarele condiții:

                  (a)

                  să poată fi sudate;

                  (b)

                  să fie ductile și rezistente, astfel încât o rupere la temperatura minimă de lucru să nu permită fragmentarea sau o rupere de tip fragil;

                  (c)

                  să nu fie afectate intens de procesul de îmbătrânire.

            În plus, pentru recipientele din oțel, materialele trebuie să respecte cerințele formulate la punctul 1.1.1, iar pentru recipientele din aluminiu sau din aliaj de aluminiu, cerințele menționate la punctul 1.1.2.
      Materialele trebuie să fie însoțite de un certificat de inspecție întocmit de producătorul materialelor, conform descrierii din anexa II.
      1.1.1.   Recipientele din oțel

      Oțelurile nealiate trebuie să respecte următoarele cerințe:

                  (a)

                  să fie calmate și să fie livrate după un tratament de normalizare sau într-o stare echivalentă;

                  (b)

                  conținutul de carbon pe produs trebuie să fie mai mic de 0,25 %, iar conținutul de sulf și cel de fosfor trebuie să fie, fiecare, mai mic de 0,05 %;

                  (c)

                  fiecare produs trebuie să aibă următoarele calități mecanice:

                              —

                              rezistența la tracțiune maximă Rm,max trebuie să fie mai mică de 580 N/mm2;

                              —

                              alungirea la rupere trebuie să fie:

                                          —

                                          dacă epruvetele sunt prelevate paralel cu direcția de laminare:

                                                      grosimea ≥ 3 mm:

                                                      A

                                                      ≥ 22 %,

                                                      grosimea < 3 mm:

                                                      A80 mm

                                                      ≥ 17 %;

                                          —

                                          dacă epruvetele sunt prelevate perpendicular pe direcția de laminare:

                                                      grosimea ≥ 3 mm:

                                                      A

                                                      ≥ 20 %,

                                                      grosimea < 3 mm:

                                                      A80 mm

                                                      ≥ 15 %;

                              —

                              reziliența KCV pentru trei epruvete testate longitudinal la temperatura minimă de lucru nu trebuie să fie mai mică de 35 J/cm2. Cel mult una dintre cele trei valori măsurate la testare poate fi mai mică de 35 J/cm2, cu un minim de 25 J/cm2.
                              Această proprietate trebuie verificată în cazul oțelurilor utilizate la fabricarea recipientelor a căror temperatură minimă de lucru este mai mică de – 10 °C și care au grosimea pereților mai mare de 5 mm.

            1.1.2.   Recipientele din aluminiu

      Aluminiul nealiat trebuie să aibă un conținut de aluminiu de minimum 99,5 % și aliajele descrise la articolul 1 alineatul (3) litera (a) trebuie să prezinte o rezistență adecvată la coroziunea intercristalină la temperatura maximă de lucru.
      În plus, aceste materialele trebuie să respecte următoarele criterii:

                  (a)

                  să fie furnizate în stare recoaptă;

                  (b)

                  să aibă următoarele caracteristici mecanice pe produs:

                              —

                              rezistența maximă la tracțiune Rm,max trebuie să fie mai mică de 350 N/mm2;

                              —

                              alungirea la rupere să fie:

                                          —

                                          A ≥ 16 %, dacă epruveta este prelevată paralel cu direcția de laminare,

                                          —

                                          A ≥ 14 %, dacă epruveta este prelevată perpendicular cu direcția de laminare.

            1.2.   Materialele de sudură

      Materialele de sudură utilizate la sudarea unor accesorii pe recipiente sub presiune sau la execuția recipientelor respective trebuie să fie adecvate și compatibile cu materialele care se sudează.
      1.3.   Accesoriile care contribuie la rezistența recipientului

      Accesoriile menționate (de exemplu șuruburi și piulițe) trebuie să fie executate dintr-un material specificat la punctul 1.1 sau din alte tipuri de oțel, aluminiu sau un aliaj de aluminiu corespunzător compatibile cu materialele utilizate la fabricarea părților sub presiune.
      Aceste materiale trebuie să aibă, la temperatura minimă de lucru, alungire la rupere și reziliență adecvate.
      1.4.   Părțile care nu sunt sub presiune

      Toate părțile nepresurizate ale recipientelor sudate trebuie să fie din materiale care sunt compatibile cu materialele componentelor pe care sunt sudate.
      2.   PROIECTAREA RECIPIENTULUI
      La proiectarea recipientului, producătorul trebuie să definească destinația utilizării acestuia și să selecteze:

                  (a)

                  temperatura minimă de lucru Tmin;

                  (b)

                  temperatura maximă de lucru Tmax;

                  (c)

                  presiunea maximă de lucru PS.

            Cu toate acestea, chiar dacă se selectează o temperatură maximă de lucru mai mare de – 10 °C, calitățile cerute materialelor trebuie să fie respectate pentru temperatura de – 10 °C.
      De asemenea, producătorul trebuie să țină seama de următoarele dispoziții:

                  —

                  să poată fi inspectat interiorul recipientelor;

                  —

                  să poată fi drenate recipientele;

                  —

                  calitățile mecanice să fie menținute de-a lungul perioadei de utilizare a recipientului în scopul în care a fost proiectat;

                  —

                  în funcție de destinație, recipientele trebuie să fie protejate în mod corespunzător împotriva coroziunii,

            și de faptul că, în condițiile de utilizare avute în vedere,

                  —

                  recipientele nu trebuie să fie supuse unor solicitări care ar putea să afecteze siguranța acestora în funcționare;

                  —

                  presiunea interioară nu trebuie să depășească în mod permanent presiunea maximă de lucru PS. Totuși, se pot admite creșteri de moment cu maximum 10 %.

            Cordoanele de sudură circulare și longitudinale trebuie făcute utilizându-se suduri cu pătrundere totală sau suduri cu efect echivalent. Fundurile convexe, altele decât cele emisferice, trebuie să fie prevăzute cu o margine cilindrică.
      2.1.   Grosimea peretelui

      Dacă produsul PS × V nu este mai mare de 3 000 bar/litru, producătorul trebuie să aleagă una dintre metodele descrise la punctele 2.1.1 și 2.1.2 pentru determinarea grosimii peretelui recipientului; dacă produsul dintre PS și V este mai mare de 3 000 bar/litru sau dacă temperatura maximă de lucru este mai mare de 100 °C, această grosime trebuie să se determine prin metoda descrisă la punctul 2.1.1.
      Grosimea reală a peretelui recipientului în secțiunea cilindrică și a capacelor nu poate fi mai mică de 2 mm pentru recipientele din oțel și mai mică de 3 mm pentru recipientele din aluminiu sau aliaje de aluminiu.
      2.1.1.   Metoda de calcul

      Grosimea minimă a componentelor sub presiune trebuie să fie calculată avându-se în vedere intensitatea solicitărilor și următoarele dispoziții:

                  (a)

                  presiunea de calcul adoptată nu trebuie să fie mai mică decât presiunea maximă de lucru PS selectată;

                  (b)

                  efortul unitar de membrană admisibil nu trebuie să fie mai mare decât cea mai mică dintre valorile 0,6 RET sau 0,3 Rm. Producătorul trebuie să utilizeze valorile minime ale RET și Rm garantate de producătorul materialului, pentru a determina solicitarea admisibilă.

            Cu toate acestea, dacă porțiunea cilindrică a recipientului are una sau mai multe suduri longitudinale executate printr-un procedeu de sudură neautomat, grosimea calculată prin metoda descrisă la primul paragraf trebuie multiplicată cu un coeficient egal cu 1,15.
      2.1.2.   Metoda experimentală

      Grosimea peretelui trebuie să fie determinată pentru a permite recipientelor să reziste la temperatura ambiantă la o presiune egală cu cel puțin de cinci ori presiunea maximă de lucru, cu un factor permanent de deformare pe circumferință de maximum 1 %.
      3.   PROCESUL DE FABRICAȚIE
      Recipientele vor fi construite și verificate în procesul de fabricație în conformitate cu dosarul tehnic de fabricație descris la anexa II punctul 3.
      3.1.   Pregătirea părților componente

      Pregătirea părților componente (de exemplu formarea și șanfrenarea) nu trebuie să genereze defecte de suprafață, fisuri sau modificări ale caracteristicilor mecanice care să afecteze siguranța recipientelor.
      3.2.   Sudurile pe părțile sub presiune

      Caracteristicile sudurilor și zonelor adiacente trebuie să fie similare cu cele ale materialelor sudate și să nu prezinte nici un defect de suprafață sau intern care să afecteze siguranța recipientelor.
      Sudurile trebuie executate de sudori sau operatori calificați care posedă nivelul corespunzător de competență, în conformitate cu procedeele de sudură autorizate. Autorizarea și testele de calificare trebuie să fie realizate de către organismele de control agreate.
      De asemenea, în timpul fabricației, producătorul trebuie să asigure o calitate constantă a sudurii, prin teste de control specifice, folosind proceduri adecvate. Aceste teste trebuie să facă obiectul unui raport.
      4.   PUNEREA ÎN FUNCȚIUNE A RECIPIENTELOR
      Recipientele trebuie să fie însoțite de instrucțiuni elaborate de către producător, conform cerințelor din anexa II punctul 2.

      ANEXA II

         MARCAJUL CE DE CONFORMITATE, INSCRIPȚII, INSTRUCȚIUNI, DOSAR TEHNIC DE FABRICAȚIE, DEFINIȚII ȘI SIMBOLURI

      1.   MARCAJUL CE DE CONFORMITATE ȘI INSCRIPȚII
      1.1.   Marcajul CE de conformitate

      Marcajul CE de conformitate constă în inițialele „CE” în forma următoare:

      În cazul în care marcajul CE de conformitate este redus sau este mărit, trebuie respectate proporțiile date în desenul la scară din prezentul punct.
      Componentele marcajului CE de conformitate trebuie să aibă aceeași dimensiune pe verticală, care nu poate fi mai mică de 5 mm.
      1.2.   Inscripții

      Recipientul sau plăcuța cu datele tehnice trebuie să poarte cel puțin următoarele informații:

                  (a)

                  presiunea maximă de lucru (PS în bar);

                  (b)

                  temperatura maximă de lucru (Tmax în °C);

                  (c)

                  temperatura minimă de lucru (Tmin în °C);

                  (d)

                  capacitatea recipientului (V în l);

                  (e)

                  numele sau marca producătorului;

                  (f)

                  tipul și identificarea seriei sau a lotului de producție a recipientului;

                  (g)

                  ultimele două cifre ale anului în care s-a aplicat marcajul CE de conformitate.

            Atunci când se utilizează o plăcuță cu date tehnice, aceasta trebuie proiectată în așa fel încât să nu poată fi reutilizată și trebuie să cuprindă un spațiu liber pentru a putea fi înscrise și alte informații.
      2.   INSTRUCȚIUNI
      Instrucțiunile trebuie să cuprindă următoarele informații:

                  (a)

                  caracteristicile menționate la punctul 1, cu excepția seriei de identificare a recipientului;

                  (b)

                  destinația recipientului;

                  (c)

                  condițiile de instalare și întreținere pentru siguranța recipientului.

            Instrucțiunile trebuie să fie în limba sau limbile oficiale ale țării de destinație.
      3.   DOSAR TEHNIC DE FABRICAȚIE
      Dosarul tehnic de fabricație trebuie să cuprindă o descriere a tehnicilor și operațiunilor utilizate în scopul îndeplinirii cerințelor esențiale de siguranță prevăzute la anexa I sau în standardele armonizate menționate la articolul 5 alineatul (1) și, în special:

                  (a)

                  un proiect de execuție detaliat al tipului de recipient;

                  (b)

                  instrucțiunile;

                  (c)

                  un document care să descrie:

                              —

                              materialele alese;

                              —

                              procedeele de sudare alese;

                              —

                              verificările alese;

                              —

                              orice detaliu pertinent referitor la proiectarea recipientului.

            Dacă sunt puse în aplicare procedurile descrise la articolele 11-14, documentația trebuie să includă, de asemenea:

                  (a)

                  certificatele referitoare la alegerea potrivită a procedeelor de sudură și a sudorilor sau a operatorilor;

                  (b)

                  certificatul de inspecție pentru materialele utilizate la fabricarea componentelor și ansamblurilor care contribuie la rezistența recipientului sub presiune;

                  (c)

                  un raport al examinărilor și al încercărilor realizate sau o descriere a verificărilor propuse.

            4.   DEFINIȚII ȘI SIMBOLURI
      4.1.   Definiții

                  (a)

                  Presiunea de proiectare „P” este presiunea manometrică aleasă de producător și utilizată pentru determinarea grosimii părților recipientului sub presiune.

                  (b)

                  Presiunea maximă de lucru „PS” este presiunea manometrică maximă care poate fi exercitată în condiții normale de lucru a recipientului.

                  (c)

                  Temperatura minimă de lucru „Tmin” este temperatura stabilizată cea mai mică în peretele recipientului în condiții normale de utilizare.

                  (d)

                  Temperatura maximă de lucru „Tmax” este temperatura stabilizată cea mai ridicată pe care o poate atinge peretele vasului în condiții normale de utilizare.

                  (e)

                  Limita de curgere „RET” este valoarea la temperatura maximă de lucru Tmax:

                              —

                              a limitei de curgere în punctul superior ReH, pentru un material care are atât punct de curgere inferior, cât și superior;

                              —

                              sau a limitei de curgere de încercare Rp 0,2;

                              —

                              sau a limitei de curgere de încercare Rp 1,0 pentru aluminiul nealiat.

                  (f)

                  Familii de recipiente:
                  Recipientele fac parte din aceeași familie, dacă diferă de prototip doar în privința diametrului, cu condiția respectării cerințelor admisibile menționate la anexa I punctele 2.1.1 și 2.1.2, sau a lungimii porțiunii cilindrice, în următoarele limite:

                              —

                              dacă un prototip are una sau mai multe virole adăugate la capete, variantele din cadrul familiei trebuie să aibă cel puțin o virolă;

                              —

                              dacă un prototip are doar două capete elipsoidale, variantele din cadrul familiei nu trebuie să aibă nici o virolă.

                        Variațiile de lungime care determină modificarea crăpăturilor sau a penetrărilor trebuie indicate în desen pentru fiecare variantă.

                  (g)

                  Un lot de recipiente conține cel mult 3 000 de recipiente cu același tip de model.

                  (h)

                  Se consideră fabricație în serie, în înțelesul prezentei directive, dacă cel puțin un recipient de același tip este fabricat într-o perioadă dată printr-un proces continuu de fabricație, conform unui proiect comun, utilizându-se același proces de fabricație.

                  (i)

                  Certificatul de inspecție: documentul prin care producătorul certifică faptul că produsele livrate îndeplinesc cerințele comenzii și în care el prezintă rezultatele verificării curente de fabricație, în special compoziția chimică și caracteristicile mecanice, realizate pe produsele obținute din același proces de producție cu cel al comenzii, dar nu în mod special pe produsele livrate.

            4.2.   Simboluri

                  A

               alungirea la rupere

                  %

                  A 80 mm

                  alungirea la rupere (Lo = 80 mm)

                  %

                  KCV

                  reziliența

                  J/cm2

                  P

                  presiunea de proiectare

                  bari

                  PS

                  presiunea maximală de lucru

                  bari

                  Ph

                  presiunea de probă hidraulică sau pneumatică

                  bari

                  Rp 0,2

                  limita de curgere la 0,2 %

                  N/mm2

                  RET

                  limita de curgere la temperatura maximă de lucru

                  N/mm2

                  ReH

                  limita de curgere în punctul superior

                  N/mm2

                  Rm

                  rezistența la tracțiune

                  N/mm2

                  Rm,max

                  rezistența maximă la tracțiune

                  N/mm2

                  Rp 1,0

                  limita de curgere la 1,0 %

                  N/mm2

                  Tmax

                  temperatura maximă de lucru

                  °C

                  Tmin

                  temperatura minimă de lucru

                  °C

                  V

                  volumul recipientului

                  l

      ANEXA III

         CRITERIILE MINIME CARE TREBUIE RESPECTATE DE CĂTRE STATELE MEMBRE PENTRU DESEMNAREA ORGANISMELOR DE CONTROL

      [prevăzute la articolul 9 alineatul (2)]

                  1.

                  Organismul de control desemnat, directorul și personalul acestuia responsabil de realizarea încercărilor de verificare nu este proiectantul, producătorul, furnizorul sau instalatorul recipientelor pe care le inspectează sau reprezentantul autorizat al oricăreia dintre părțile enumerate. Nu se implică direct în proiectarea, construcția, comercializarea sau întreținerea recipientelor, nici nu reprezintă părțile angajate în activitățile enumerate. Aceasta nu exclude posibilitatea schimbului de informații tehnice dintre producător și organismul de control desemnat.

                  2.

                  Organismul de inspecție aprobat și personalul acestuia trebuie să realizeze încercările de verificare cu cel mai înalt grad de integritate profesională și competență tehnică și trebuie să fie independenți de orice presiune sau stimulente, în special financiare, care ar putea să influențeze decizia acestora sau rezultatele inspectării, în special din partea persoanelor sau a grupurilor de persoane interesate de rezultatul verificărilor.

                  3.

                  Organismul de inspecție aprobat trebuie să aibă la dispoziție personalul necesar și dotările necesare care să-i permită îndeplinirea în bune condiții a sarcinilor sale administrative și tehnice legate de verificare; de asemenea, trebuie să aibă acces la echipamentul necesar pentru verificările speciale.

                  4.

                  Personalul organismului de inspecție trebuie să îndeplinească următoarele condiții:

                              (a)

                              să aibă pregătire tehnică și profesională temeinică;

                              (b)

                              să cunoască în mod satisfăcător cerințele încercărilor pe care le realizează și să aibă experiența necesară pentru aceste încercări;

                              (c)

                              să aibă abilitatea de a emite certificate, documentații și rapoarte de autentificare a realizării încercărilor.

                  5.

                  Trebuie să fie garantată imparțialitatea personalului de control. Remunerarea personalului nu trebuie să depindă nici de numărul de încercări realizate, nici de rezultatele acestor încercări.

                  6.

                  Organismul de inspecție aprobat trebuie să încheie o asigurare de răspundere civilă, cu excepția cazului în care răspunderea pentru încercări este asumată de către stat, în conformitate cu legislația internă, sau în care statul membru însuși este direct responsabil de încercări.

                  7.

                  Personalul organismului de inspecție aprobat este obligat să păstreze secretul profesional asupra tuturor informațiilor dobândite în exercitarea sarcinilor (cu excepția celor față de autoritățile administrative competente ale statului în care își desfășoară activitatea), conform prezentei directive sau oricăror dispoziții de drept intern pentru aplicarea acesteia.

      ANEXA IV
      PARTEA A

         Directiva abrogată și lista modificărilor ulterioare

      (prevăzute la articolul 19)

                  Directiva 87/404/CEE a Consiliului
                  (JO L 220, 8.8.1987, p. 48)

                  Directiva 90/488/CEE a Consiliului
                  (JO L 270, 2.10.1990, p. 25)

                  Directiva 93/68/CEE a Consiliului
                  (JO L 220, 30.8.1993, p. 1)

                  Numai articolul 1 punctul 1 și articolul 2

            PARTEA B

         Termene de transpunere în dreptul intern și de aplicare

      (prevăzute la articolul 19)

                  Directiva

                  Termen de transpunere

                  Data de aplicare

                  87/404/CEE

                  31 decembrie 1989

                  1 iulie 1990 (1)

                  90/488/CEE

                  1 iulie 1991

                  —

                  93/68/CEE

                  30 iunie 1994

                  1 ianuarie 1995 (2)

         (1)  În conformitate cu articolul 18 alineatul (2) al treilea paragraf, pentru perioada de până la 1 iulie 1992, statele membre permit introducerea pe piață și/sau darea în folosință a recipientelor care respectă reglementările în vigoare pe teritoriile lor înainte de 1 iulie 1990.

         (2)  În conformitate cu articolul 14 alineatul (2), până la 1 ianuarie 1997, statele membre permit intrarea pe piață și punerea în funcțiune a produselor care se conformează normelor de marcaj în vigoare înainte de 1 ianuarie 1995.

      ANEXA V

         TABEL DE CORESPONDENȚĂ

                  Directiva 87/404/CEE

                  Prezenta directivă

                  Considerentul 5 a cincea teză

                  Articolul 1 alineatul (3) litera (b)

                  Articolul 1 alineatul (1)

                  Articolul 1 alineatul (1)

                  Articolul 1 alineatul (2) primul paragraf

                  Articolul 1 alineatul (3) litera (a) primul paragraf

                  Articolul 1 alineatul (2) al doilea paragraf prima liniuță

                  Articolul 1 alineatul (3) litera (a) al doilea paragraf

                  Articolul 1 alineatul (2) al doilea paragraf a doua liniuță prima și a doua subliniuță

                  Articolul 1 alineatul (3) litera (a) al treilea paragraf punctele (i) și (ii)

                  Articolul 1 alineatul (2) al doilea paragraf a treia liniuță

                  Articolul 1 alineatul (3) litera (a) al patrulea paragraf

                  Articolul 1 alineatul (2) al doilea paragraf a patra liniuță

                  Articolul 1 alineatul (3) litera (a) al cincilea paragraf

                  Articolul 1 alineatul (3) prima, a doua și a treia liniuță

                  Articolul 1 alineatul (2) literele (a), (b) și (c)

                  Articolele 2, 3 și 4

                  Articolele 2, 3 și 4

                  Articolul 5 alineatul (1)

                  Articolul 5 alineatul (1)

                  Articolul 5 alineatul (2)

                  Articolul 5 alineatul (2)

                  Articolul 5 alineatul (3) literele (a) și (b)

                  Articolul 5 alineatul (3) primul și al doilea paragraf

                  Articolul 6

                  Articolul 6

                  Articolul 7 alineatul (1)

                  Articolul 7 alineatul (1)

                  Articolul 7 alineatul (2) prima și a doua teză

                  Articolul 7 alineatul (2) primul paragraf

                  Articolul 7 alineatul (2) a treia teză

                  Articolul 7 alineatul (2) al doilea paragraf

                  Articolul 7 alineatul (3)

                  Articolul 7 alineatul (3)

                  Articolul 7 alineatul (4)

                  Articolul 7 alineatul (4)

                  Articolul 8 alineatul (1) teza introductivă și litera (a) teza introductivă

                  Articolul 8 alineatul (1) teza introductivă

                  Articolul 8 alineatul (1) litera (a) prima și a doua liniuță

                  Articolul 8 alineatul (1) literele (a) și (b)

                  Articolul 8 alineatul (1) litera (b)

                  Articolul 8 alineatul (2)

                  Articolul 8 alineatul (2) litera (a)

                  Articolul 8 alineatul (3) litera (a)

                  Articolul 8 alineatul (2) litera (b) prima și a doua liniuță

                  Articolul 8 alineatul (3) litera (b) punctele (i) și (ii)

                  Articolul 8 alineatul (3)

                  Articolul 8 alineatul (4)

                  Articolul 9

                  Articolul 9

                  Articolul 10 alineatul (1)

                  Articolul 10 alineatul (1)

                  Articolul 10 alineatul (2) primul paragraf

                  Articolul 10 alineatul (2) primul paragraf

                  Articolul 10 alineatul (2) al doilea paragraf prima și a doua liniuță

                  Articolul 10 alineatul (2) al doilea paragraf literele (a) și (b)

                  Articolul 10 alineatul (2) al treilea paragraf

                  Articolul 10 alineatul (2) al treilea paragraf

                  Articolul 10 alineatul (3) primul paragraf

                  Articolul 10 alineatul (3) primul paragraf

                  Articolul 10 alineatul (3) al doilea paragraf

                  Articolul 10 alineatul (3) al doilea paragraf

                  Articolul 10 alineatul (3) al treilea paragraf literele (a) și (b)

                  Articolul 10 alineatul (3) al treilea paragraf literele (a) și (b)

                  Articolul 10 alineatul (4)

                  Articolul 10 alineatul (4)

                  Articolul 10 alineatul (5) prima teză

                  Articolul 10 alineatul (5) primul paragraf

                  Articolul 10 alineatul (5) a doua și a treia teză

                  Articolul 10 alineatul (5) al doilea paragraf

                  Articolul 11 alineatele (1) și (2)

                  Articolul 11 alineatele (1) și (2)

                  Articolul 11 alineatul (3) cuvintele introductive

                  Articolul 11 alineatul (3) primul paragraf

                  Articolul 11 alineatul (3) punctul 3.1

                  Articolul 11 alineatul (3) al doilea paragraf

                  Articolul 11 alineatul (3) punctul 3.2

                  Articolul 11 alineatul (3) al treilea paragraf

                  Articolul 11 alineatul (3) punctul 3.3 primul paragraf

                  Articolul 11 alineatul (3) al patrulea paragraf

                  Articolul 11 alineatul (3) punctul 3.3 al doilea paragraf

                  Articolul 11 alineatul (3) al cincilea paragraf

                  Articolul 11 alineatul (3) punctul 3.3 al treilea paragraf

                  Articolul 11 alineatul (3) al șaselea paragraf

                  Articolul 11 alineatul (3) punctul 3.4 primul paragraf

                  Articolul 11 alineatul (3) al șaptelea paragraf

                  Articolul 11 alineatul (3) punctul 3.4 al doilea paragraf

                  Articolul 11 alineatul (3) al optulea paragraf

                  Articolul 11 alineatul (3) punctul 3.4 al treilea paragraf

                  Articolul 11 alineatul (3) al nouălea paragraf

                  Articolul 11 alineatul (3) punctul 3.5

                  Articolul 11 alineatul (3) al zecelea paragraf

                  Articolul 12 alineatul (1) primul paragraf prima și a doua liniuță

                  Articolul 12 alineatul (1) literele (a) și (b)

                  Articolul 12 alineatul (1) al doilea paragraf

                  Articolul 12 alineatul (2) primul paragraf

                  Articolul 12 alineatul (2)

                  Articolul 12 alineatul (2) al doilea paragraf

                  Articolul 13 alineatul (1) primul paragraf

                  Articolul 13 alineatul (1)

                  Articolul 13 alineatul (1) al doilea paragraf

                  Articolul 13 alineatul (2)

                  Articolul 13 alineatul (2) de la prima la a patra liniuță

                  Articolul 13 alineatul (3) literele (a)-(d)

                  Articolul 14 alineatul (1)

                  Articolul 14 primul paragraf

                  Articolul 14 alineatul (2) primul paragraf prima și a doua liniuță

                  Articolul 14 al doilea paragraf literele (a)-(b)

                  Articolul 14 alineatul (2) al doilea paragraf

                  Articolul 14 al treilea paragraf

                  Articolele 15, 16 și 17

                  Articolele 15, 16 și 17

                  Articolul 18 alineatul (1)

                  —

                  Articolul 18 alineatul (2)

                  Articolul 18

                  —

                  Articolul 19

                  —

                  Articolul 20

                  Articolul 19

                  Articolul 21

                  Anexa I punctul 1

                  Anexa I punctul 1

                  Anexa I punctul 1.1 primul paragraf prima, a doua și a treia liniuță

                  Anexa I punctul 1.1 primul paragraf literele (a), (b) și (c)

                  Anexa I punctul 1.1 al doilea și al treilea paragraf

                  Anexa I punctul 1.1 al doilea și al treilea paragraf

                  Anexa I punctele 1.1.1 și 1.1.2

                  Anexa I punctele 1.1.1 și 1.1.2

                  Anexa I punctele 1.2, 1.3 și 1.4

                  Anexa I punctele 1.2, 1.3 și 1.4

                  Anexa I punctul 2 primul paragraf prima, a doua și a treia liniuță

                  Anexa I punctul 2 primul paragraf literele (a), (b) și (c)

                  Anexa I punctul 2 al doilea, al treilea și al patrulea paragraf

                  Anexa I punctul 2 al doilea, al treilea și al patrulea paragraf

                  Anexa I punctele 2.1, 3 și 4

                  Anexa I punctele 2.1, 3 și 4

                  Anexa II punctul 1

                  Anexa II punctul 1

                  Anexa II punctul 1(a) prima, a doua și a treia liniuță

                  Anexa II punctul 1.1 primul, al doilea și al treilea paragraf

                  Anexa II punctul 1(b) primul paragraf de la prima la a șaptea liniuță

                  Anexa II punctul 1.2 primul paragraf literele (a)-(g)

                  Anexa II punctul 1(b) al doilea paragraf

                  Anexa II punctul 1.2 al doilea paragraf

                  Anexa II punctul 2 primul paragraf prima, a doua și a treia liniuță

                  Anexa II punctul 2 primul paragraf literele (a), (b) și (c)

                  Anexa II punctul 2 al doilea paragraf

                  Anexa II punctul 2 al doilea paragraf

                  Anexa II punctul 3 primul paragraf

                  Anexa II punctul 3 primul paragraf

                  Anexa II punctul 3 al doilea paragraf punctele (i), (ii) și (iii)

                  Anexa II punctul 3 al doilea paragraf literele (a), (b) și (c)

                  Anexa II punctul 4

                  Anexa II punctul 4

                  Anexa III punctele 1, 2 și 3

                  Anexa III punctele 1, 2 și 3

                  Anexa III punctul 4 prima, a doua și a treia liniuță

                  Anexa III punctul 4 literele (a), (b) și (c)

                  Anexa III punctele 5, 6 și 7

                  Anexa III punctele 5, 6 și 7

                  —

                  Anexa IV

                  —

                  Anexa V


title: Directiva 97/32/CE a Comisiei din 11 iunie 1997 de adaptare la progresul tehnic a Directivei 77/539/CEE a Consiliului privind lămpile de mers înapoi ale autovehiculelor și ale remorcilor acestoraText cu relevanță pentru SEE.

text:
               13/Volumul 21

               RO

               Jurnalul Ofícial al Uniunii Europene

               138

         31997L0032

               L 171/63

               JURNALUL OFÍCIAL AL UNIUNII EUROPENE

      DIRECTIVA 97/32/CE A COMISIEI

   din 11 iunie 1997
   de adaptare la progresul tehnic a Directivei 77/539/CEE a Consiliului privind lămpile de mers înapoi ale autovehiculelor și ale remorcilor acestora
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 70/156/CEE a Consiliului din 6 februarie 1970 privind apropierea legislațiilor statelor membre referitoare la omologarea de tip a autovehiculelor și a remorcilor acestora (1), astfel cum a fost modificată ultima dată prin Directiva 96/79/CE a Parlamentului European și a Consiliului (2), în special articolul 13 alineatul (2) al acesteia,
   având în vedere Directiva 77/539/CEE a Consiliului din 28 iunie 1977 privind apropierea legislațiilor statelor membre referitoare la lămpile de mers înapoi ale autovehiculelor și ale remorcilor acestora (3), astfel cum a fost modificată ultima dată prin Actul de aderare a Austriei, a Finlandei și a Suediei, în special articolul 10 al acesteia,
   întrucât Directiva 77/539/CEE este una din directivele speciale care fac parte din procedura de omologare CEE de tip instituită prin Directiva 70/156/CEE; întrucât, prin urmare, dispozițiile stabilite în Directiva 70/156/CEE privind sistemele, componentele și unitățile tehnice separate ale vehiculelor se aplică prezentei directive;
   întrucât, în special, articolul 3 alineatul (4) și articolul 4 alineatul (3) din Directiva 70/156/CEE prevăd ca fiecare directivă specială să cuprindă în anexă o fișă de informații, precum și un certificat de omologare de tip întocmit în conformitate cu anexa VI la directiva respectivă, în scopul informatizării omologării de tip; întrucât certificatul (certificatele) de omologare prevăzut(e) de Directiva 77/539/CEE trebuie să fie modificate în consecință;
   întrucât procedurile în cauză trebuie să fie simplificate pentru a menține echivalența stabilită prin articolul 9 alineatul (2) din Directiva 70/156/CEE între anumite directive speciale și regulamentele corespunzătoare ale Comisiei Economice pentru Europa a Organizației Națiunilor Unite, atunci când sunt modificate regulamentele respective; întrucât, într-o primă etapă, cerințele tehnice ale Directivei 77/539/CEE trebuie să fie înlocuite cu cele ale Regulamentului nr. 23 printr-un sistem de referințe încrucișate;
   întrucât se face trimitere la Directiva 76/756/CEE a Consiliului (4), astfel cum a fost modificată ultima dată prin Directiva 97/28/CE a Comisiei (5), și la Directiva 76/761/CEE a Consiliului (6), astfel cum a fost modificată ultima dată prin Actul de aderare a Austriei, a Finlandei și a Suediei;
   întrucât măsurile prevăzute de prezenta directivă sunt conforme cu avizul Comitetului pentru adaptarea la progresul tehnic înființat prin Directiva 70/156/CEE,
   ADOPTĂ PREZENTA DIRECTIVĂ:
   Articolul 1
   Directiva 77/539/CEE se modifică după cum urmează:

               1.

               Articolul 1 alineatul (1) se înlocuiește cu următorul text:
               „(1)   Fiecare stat membru acordă omologarea CEE de tip pentru orice tip de lampă de mers înapoi care îndeplinește cerințele de construcție și de încercare stabilite în anexele corespunzătoare.”

               2.

               Primul paragraf din articolul 2 se înlocuiește cu următorul text:
               „Pentru fiecare tip de lampă de mers înapoi pe care o omologhează în temeiul articolului 1, statele membre eliberează producătorului o marcă de omologare CEE de tip pentru componente în conformitate cu modelul prezentat în apendicele 3 la anexa 1.”

               3.

               Articolul 4 se înlocuiește cu următorul text:
               „Articolul 4
               Autoritățile competente ale statelor membre se informează reciproc, prin procedura specificată la articolul 4 alineatul (6) din Directiva 70/156/CEE, în legătură cu fiecare omologare acordată, refuzată sau retrasă în temeiul prezentei directive.”

               4.

               Articolul 9 se înlocuiește cu următorul text:
               „Articolul 9
               În sensul prezentei directive, prin «vehicul» se înțelege orice autovehicul destinat circulației rutiere, cu sau fără caroserie, având cel puțin patru roți și o viteză maximă constructivă mai mare de 25 km/h, precum și remorcile acestuia, cu excepția vehiculelor care se deplasează pe șine, a tractoarelor agricole și forestiere și a tuturor utilajelor mobile.”

               5.

               Anexele se înlocuiesc cu anexa la prezenta directivă.

         Articolul 2
   (1)   Începând cu 1 ianuarie 1998 sau, în cazul în care publicarea textelor menționate la articolul 3 se amână după 1 iulie 1997, la șase luni de la data efectivă a publicării acestor texte, din motive legate de lămpile de mers înapoi, statele membre:

               —

               nu pot refuza acordarea omologării CE sau a omologării naționale a unui tip de vehicul sau a unui tip de lampă menționat anterior;

               —

               nu pot interzice înmatricularea, vânzarea sau introducerea în circulație a vehiculelor sau vânzarea sau introducerea în circulație a lămpilor de mers înapoi

         cu condiția ca lămpile să fie conforme cu cerințele Directivei 77/539/CEE, astfel cum este modificată prin prezenta directivă, și ca montarea lor pe vehicule să fie conformă cu cerințele stabilite în Directiva 76/756/CEE.
   (2)   Începând cu 1 octombrie 1998, statele membre:

               —

               nu mai acordă omologarea CE;

               —

               pot refuza acordarea omologării naționale

         pentru orice tip de vehicul din motive legate de lămpile de mers înapoi, precum și pentru orice tip de lampă de mers înapoi, dacă nu sunt îndeplinite cerințele Directivei 77/539/CEE, astfel cum este modificată prin prezenta directivă.
   (3)   Începând cu 1 octombrie 1999, cerințele Directivei 77/539/CEE privind lămpile de mers înapoi, în calitate de componente, astfel cum sunt modificate prin prezenta directivă, se aplică în sensul articolului 7 alineatul (2) din Directiva 70/156/CEE.
   (4)   Fără a aduce atingere alineatelor (2) și (3) de mai sus, statele membre continuă să acorde omologarea CE de tip pentru lămpile de mers înapoi și să permită vânzarea și introducerea în circulație a acestora ca piese de schimb în conformitate cu versiunile anterioare ale Directivei 77/539/CEE, cu condiția ca lămpile respective:

               —

               să fie destinate montării pe vehicule puse deja în circulație;

               —

               să fie conforme cu cerințele directivei menționate care erau în vigoare la data înmatriculării inițiale a vehiculelor.

         Articolul 3
   Alineatele și anexele la Regulamentul nr. 23 al Comisiei Economice pentru Europa a Organizației Națiunilor Unite, menționate la punctul 2.1 din anexa II, se publică în Jurnalul Oficial al Comunităților Europene înainte de 1 iulie 1997.
   Articolul 4
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până la 1 ianuarie 1998; cu toate acestea, în cazul în care publicarea textelor menționate la articolul 3 se amână după 1 iulie 1997, statele membre își îndeplinesc această obligație în termen de șase luni de la data efectivă a publicării textelor respective. Statele membre informează de îndată Comisia cu privire la aceasta.
   Statele membre aplică actele respective de la 1 ianuarie 1998 sau, în cazul în care publicarea textelor menționate la articolul 3 se amână după data de 1 iulie 1997, după șase luni de la data efectivă a publicării textelor respective.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 5
   Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.
   Articolul 6
   Prezenta directivă se adresează statelor membre.

      Adoptată la Bruxelles, 11 iunie 1997.

            Pentru Comisie

         Martin BANGEMANN

            Membru al Comisiei

      (1)  JO L 42, 23.2.1970, p. 1.

      (2)  JO L 18, 21.1.1997, p. 7.

      (3)  JO L 220, 29.8.1977, p. 72.

      (4)  JO L 262, 27.9.1976, p. 1.

      (5)  JO L 171, 30.6.1997, p. 1.

      (6)  JO L 262, 27.9.1976, p. 96.
   ANEXĂ
   „
         LISTA ANEXELOR

                     ANEXA I:

                  Dispoziții administrative pentru omologarea de tip

                        Apendicele 1:

                  Fișa de informații

                        Apendicele 2:

                  Certificat de omologare de tip

                        Apendicele 3:

                  Modele de marcă de omologare CE de tip pentru componente

                     ANEXA II:

                  Domeniu de aplicare și cerințe tehnice

         ANEXA I
         DISPOZIȚII ADMINISTRATIVE PENTRU OMOLOGAREA DE TIP
         1.   CEREREA DE OMOLOGARE CE DE TIP PENTRU COMPONENTE
         1.1.   Cererea de omologare CE, în temeiul articolului 3 alineatul (4) din Directiva 70/156/CEE, a unui tip de lampă de mers înapoi se înaintează de către producător.
         1.2.   În apendicele 1 se prezintă un model de fișă de informații.
         Serviciului tehnic responsabil cu efectuarea încercărilor de omologare trebuie să i se prezinte următoarele:
         1.3.1.   Două mostre echipate cu lampa sau lămpile recomandate. În cazul în care dispozitivele nu sunt identice, dar sunt simetrice și pot fi montate unul pe partea stângă și celălalt pe partea dreaptă, cele două mostre prezentate pot fi identice și destinate montării exclusiv pe partea dreaptă sau exclusiv pe partea stângă a vehiculului.
         2.   MARCAJE
         Dispozitivele prezentate pentru omologarea CE de tip pentru componente trebuie să aibă următoarele marcaje:
         2.1.1.   denumirea sau marca comercială a producătorului;
         2.1.2.   în cazul în care este necesar, cuvântul «TOP» inscripționat orizontal pe suprafața superioară a suprafeței iluminante, în scopul prevenirii erorilor de montare a lămpii de mers înapoi pe vehicul;
         2.1.3.   în cazul lămpilor cu surse luminoase înlocuibile: tipul (tipurile) de lampă cu incandescență prescris(e);
         2.1.4.   în cazul lămpilor cu surse luminoase neînlocuibile: tensiunea și puterea nominale.
         2.2.   Aceste marcaje trebuie să fie perfect lizibile și rezistente la ștergere și aplicate pe suprafața iluminantă sau pe una din suprafețele iluminante ale dispozitivului. Marcajele trebuie să fie vizibile din exterior atunci când dispozitivul este montat pe vehicul.
         2.3.   Fiecare dispozitiv dispune de un spațiu suficient pentru aplicarea mărcii de omologare de tip pentru componente. Acest spațiu este indicat pe desenele menționate în apendicele 1.
         3.   ACORDAREA OMOLOGĂRII CE DE TIP PENTRU COMPONENTE
         3.1.   În cazul în care sunt îndeplinite cerințele corespunzătoare, se acordă omologarea CE de tip în temeiul articolului 4 alineatul (3) și, după caz, articolul 4 alineatul (4) din Directiva 70/156/CEE.
         3.2.   În apendicele 2 se prezintă un model de certificat de omologare CE de tip.
         3.3.   Fiecărui tip de lampă de mers înapoi omologat i se atribuie un număr de omologare în conformitate cu anexa VII la Directiva 70/156/CEE. Același stat membru nu poate să atribuie același număr unui alt tip de lampă de mers înapoi.
         3.4.   În cazul în care se solicită omologarea CE de a unui tip de dispozitiv de iluminat și de semnalizare luminoasă care este compus dintr-o lampă de mers înapoi și alte lămpi, se poate atribui un număr unic de omologare CE de tip pentru componente, cu condiția ca lampa de mers înapoi să fie conformă cu cerințele prezentei directive și ca fiecare din celelalte lămpi care fac parte din dispozitivul de iluminat și de semnalizare luminoasă pentru care se solicită omologarea CE de tip pentru componente să fie conformă cu dispozițiile directivei individuale aplicabile.
         4.   MARCA DE OMOLOGARE CE DE TIP PENTRU COMPONENTELOR
         4.1.   Pe lângă marcajele menționate la punctul 2.1, fiecare lampă de mers înapoi conformă cu tipul omologat în temeiul prezentei directive trebuie să aibă aplicată o marcă de omologare CE de tip pentru componente.
         Această marcă se compune din:
         4.2.1.   litera «e» încadrată într-un dreptunghi, urmată de numărul sau grupul de litere distinctive atribuite statului membru care a acordat omologarea de tip:

                     1

                     pentru Germania

                     2

                     pentru Franța

                     3

                     pentru Italia

                     4

                     pentru Țările de Jos

                     5

                     pentru Suedia

                     6

                     pentru Belgia

                     9

                     pentru Spania

                     11

                     pentru Regatul Unit

                     12

                     pentru Austria

                     13

                     pentru Luxemburg

                     17

                     pentru Finlanda

                     18

                     pentru Danemarca

                     21

                     pentru Portugalia

                     23

                     pentru Grecia

                     IRL

                     pentru Irlanda;

               4.2.2.   în vecinătatea dreptunghiului, «numărul de omologare de bază», cuprins în secțiunea 4 a numărului omologării de tip menționat în anexa VII la Directiva 70/156/CEE, precedat de cele două cifre care indică numărul de ordine atribuit celei mai recente modificări tehnice majore aduse Directivei 77/539/CEE la data acordării omologării CEE de tip. În prezenta directivă, numărul de ordine este 00;
         4.2.3.   un simbol suplimentar compus din literele «A» și «R», unite după cum se arată în figura 1 din apendicele 3.
         4.2.4.   Pe lămpile ale căror unghiuri de vizibilitate sunt asimetrice față de axa de referință în direcție orizontală, o săgeată orientată spre partea în care sunt îndeplinite specificațiile fotometrice până la un unghi de 45o H.
         4.3.   Marca de omologarea CE de tip pentru componente se aplică pe dispersorul lămpii sau pe unul dintre dispersoare, astfel încât să fie rezistentă la ștergere și să fie perfect lizibilă, chiar și atunci când lămpile sunt montate pe vehicul.
         4.4.   În figura 1 din apendicele 3 se prezintă exemple de marcă de omologare CE de tip pentru componente.
         Atunci când se atribuie un număr unic de omologare CE de tip pentru componente, în conformitate cu punctul 3.4 anterior, pentru un tip de dispozitiv de iluminat și de semnalizare luminoasă care este compus dintr-o lampă de mers înapoi și alte lămpi, se poate aplica o singură marcă de omologare CE de tip pentru componente, care este formată din:
         4.5.1.   litera «e» încadrată într-un dreptunghi, urmată de numărul sau grupul de litere distinctive atribuite statului membru care a acordat omologarea de tip (a se vedea punctul 4.2.1);
         4.5.2.   numărul de omologare de bază (a se vedea punctul 4.2.2, prima jumătate a tezei);
         4.5.3.   după caz, săgeata corespunzătoare, în măsura în care se referă la ansamblul de lămpi ca întreg.
         Această marcă poate fi amplasată oriunde pe lămpile grupate, combinate sau încorporate reciproc, cu condiția:
         4.6.1.   să fie vizibilă după montarea lămpilor;
         4.6.2.   ca niciuna din componentele care transmit lumina aparținând lămpilor grupate, combinate sau încorporate reciproc să nu poată fi îndepărtate fără a antrena, în același timp, îndepărtarea mărcii de omologare.
         Se aplică simbolul de identificare pentru fiecare lampă, corespunzător fiecărei directive în temeiul căreia s-a acordat omologarea CE de tip pentru componente, precum și numărul de ordine (a se vedea punctul 4.2.2, a doua jumătate a tezei) și, după caz, litera «D» și săgeata corespunzătoare:
         4.7.1.   fie pe suprafața iluminantă corespunzătoare;
         4.7.2.   fie grupat, astfel încât fiecare din lămpile grupate, combinate sau încorporate reciproc să poată fi clar identificate.
         4.8.   Dimensiunile elementelor constitutive ale acestei mărci nu trebuie să fie mai mici decât dimensiunile minime specificate pentru mărcile individuale de diversele directive în temeiul cărora s-a acordat omologarea CE de tip pentru componente.
         4.9.   În figura 2 din apendicele 3 se prezintă exemple de marcă de omologare CE de tip pentru o lampă grupată, combinată sau încorporată reciproc cu alte lămpi.
         5.   MODIFICĂRI ADUSE TIPULUI ȘI REVIZUIRI ALE OMOLOGĂRILOR
         5.1.   În cazul unor modificări aduse tipului omologat în temeiul prezentei directive, se aplică dispozițiile articolului 5 din Directiva 70/156/CEE.
         6.   CONFORMITATEA PRODUCȚIEI
         6.1.   De regulă, măsurile de asigurare a conformității producției se adoptă în conformitate cu dispozițiile stabilite în articolul 10 din Directiva 70/156/CEE.
         6.2.   Fiecare lampă de mers înapoi trebuie să îndeplinească condițiile fotometrice specificate la alineatele (6) și (8) (1). Cu toate acestea, în cazul unei lămpi de mers înapoi selectate aleatoriu din producția de serie, cerințele privind intensitatea minimă a luminii emise [măsurată cu o lampă cu incandescență standard, în conformitate cu alineatul (7) (1)] se limitează, în fiecare direcție relevantă, la 80 % din valoarea minimă prescrisă la alineatul (6) (1).

         Apendicele 1

            Fișa de informații nr. …privind omologarea CE de tip a lămpilor de mers înapoi

            (Directiva 77/539/CEE, astfel cum a fost modificată ultima dată prin Directiva …/…/CE)

         Informațiile următoare se furnizează, după caz, în triplu exemplar și sunt însoțite de o listă de cuprins. Toate desenele trebuie furnizate la scară adecvată și suficient de detaliat, în format A4 sau sub formă de pliant cu format A4. Fotografiile, în cazul în care există, trebuie să fie suficient de detaliate.
         În cazul în care sistemele, componentele sau unitățile tehnice separate sunt prevăzute cu comenzi electronice, trebuie să se furnizeze informații și cu privire la performanțele a acestora.
         0.   GENERALITĂȚI
         0.1.   Marca (numele comercial al constructorului): …
         0.2.   Tipul și descrierea (descrierile) comercială (comerciale) generală (generale): …
         0.5.   Numele și adresa constructorului: …
         0.7.   În cazul componentelor și al unităților tehnice separate,
         amplasarea și metoda de aplicare a mărcii de omologare CE: …
         0.8.   Adresa (adresele) fabricii (fabricilor) de asamblare: …
         1.   DESCRIEREA DISPOZITIVULUI
         Tipul dispozitivului: …
         1.1.1.   Funcția (funcțiile) dispozitivului: …
         1.1.2.   Categoria sau clasa dispozitivului: …
         1.1.3.   Culoarea luminii emise sau reflectate: …
         Desen(e) suficient de detaliat(e) pentru a permite identificarea tipului de dispozitiv și care să indice:
         1.2.1.   poziția geometrică în care trebuie să fie montat dispozitivul pe vehicul (nu se aplică lămpilor pentru iluminarea plăcii de înmatriculare spate): …
         1.2.2.   axa de observație care trebuie luată ca axă de referință în cadrul încercărilor (unghi orizontal H = 0°, unghi vertical V = 0°) și punctul care trebuie luat ca centru de referință în cadrul încercărilor respective (nu se aplică catadioptrilor și lămpilor pentru iluminarea plăcii de înmatriculare spate): …
         1.2.3.   amplasarea prevăzută pentru aplicarea mărcii de omologare CE de tip pentru componente: …
         1.2.4.   în cazul lămpilor pentru iluminarea plăcii de înmatriculare spate, poziția geometrică în care trebuie montat dispozitivul în raport cu spațiul care urmează să fie ocupat de placa de înmatriculare, precum și conturul zonei iluminate corespunzător: …
         1.2.5.   în cazul farurilor și al lămpilor de ceață față, o vedere din față a lămpilor cu detalii ale striurilor dispersorului, în cazul în care există, precum și secțiunea transversală: …
         1.3.   O descriere tehnică succintă în care să se precizeze, în special, cu excepția lămpilor cu surse luminoase neînlocuibile, categoria sau categoriile de surse luminoase prescrise, care trebuie să fie una sau mai multe din cele prevăzute de Directiva 76/761/CEE (nu se aplică catadioptrilor): …
         Informații specifice
         1.4.1.   În cazul lămpilor pentru iluminarea plăcii de înmatriculare spate, se precizează dacă dispozitivul este destinat iluminării unei plăci lungi/late sau atât lungi, cât și late: …
         În cazul farurilor:
         1.4.2.1.   se precizează dacă farul este destinat să furnizeze atât un fascicul de întâlnire, cât și un fascicul de drum sau numai unul din aceste fascicule: …
         1.4.2.2.   în cazul în care farul este destinat să furnizeze un fascicul de întâlnire, se precizează dacă este proiectat pentru circulația atât pe partea stângă, cât și pe partea dreaptă sau exclusiv pentru circulația pe partea stângă sau pe partea dreaptă: …
         1.4.2.3.   în cazul în care farul este echipat cu reflector reglabil, se precizează poziția (pozițiile) de montare a farului în raport cu solul și planul median longitudinal al vehiculului, dacă farul este destinat utilizării exclusive în poziția (pozițiile) respectivă (respective): …
         În cazul lămpilor de poziție, al lămpilor de stop și al lămpile indicatoare de direcție:
         1.4.3.1.   se precizează dacă dispozitivul poate fi, de asemenea, utilizat și într-un ansamblu de două lămpi din aceeași categorie: …
         1.4.3.2.   în cazul unui dispozitiv cu două niveluri de intensitate (lămpile de stop și lămpile indicatoare de direcție din categoria 2b), schema de montaj și precizarea caracteristicilor sistemului care asigură cele două niveluri de intensitate: …
         1.4.4.   În cazul catadioptrilor, o descriere succintă care să prezinte specificațiile tehnice ale materialelor din care este confecționată unitatea optică catadioptrică: …
         1.4.5.   În cazul lămpilor de mers înapoi, se precizează dacă dispozitivul este destinat să fie montat pe un vehicul exclusiv ca element al unei perechi de dispozitive: …

         Apendicele 2

            MODEL

            [format maxim: A4 (210 × 297 mm)]

         CERTIFICAT DE OMOLOGARE CE DE TIP

            Ștampila autorității

         Comunicare privind:

                     —

                     omologarea (2);

                     —

                     extinderea omologării (2);

                     —

                     refuzarea omologării (2);

                     —

                     retragerea omologării (2)

               unui tip de vehicul/componentă/unitate tehnică separată (2) în temeiul Directivei…/…/CEE, astfel cum a fost modificată ultima dată prin Directiva …/…/CE.
         Numărul omologării de tip: …
         Motivul extinderii: …
         SECȚIUNEA I
         0.1.   Marca (numele comercial al constructorului): …
         0.2.   Tipul și descrierea (descrierile) comercială (comerciale) generală (generale): …
         Mijlocul de identificare a tipului, în cazul în care acesta este marcat pe vehicul/componentă/unitate tehnică separată (2)
             (3) …
         0.3.1.   Amplasarea marcajului respectiv: …
         0.4.   Categoria vehiculului (2)
             (4) …
         0.5.   Numele și adresa constructorului: …
         0.7.   În cazul componentelor și al unităților tehnice separate, amplasarea și metoda de aplicare a mărcii de omologare CE: …
         0.8.   Adresa (adresele) fabricii (fabricilor) de asamblare: …
         SECȚIUNEA II
         1.   Informații suplimentare (după caz): a se vedea addendumul
         2.   Serviciul tehnic responsabil cu efectuarea încercărilor: …
         3.   Data raportului de încercare: …
         4.   Numărul raportului de încercare: …
         5.   Observații (după caz): a se vedea addendumul
         6.   Locul: …
         7.   Data: …
         8.   Semnătura: …
         9.   Se anexează indexul dosarului de omologare înaintat autorității de omologare, care poate fi obținut la cerere.

            Addendum la certificatul de omologare CE de tip nr. …
            privind omologarea de tip a unui dispozitiv de iluminat și/sau de semnalizare luminoasă în temeiul Directivei (Directivelor) 76/757/CEE; 76/758/CEE; 76/759/CEE; 76/760/CEE; 76/761/CEE; 76/762/CEE; 77/538/CEE; 77/539/CEE și 77/540/CEE (5) Se taie mențiunile necorespunzătoare., astfel cum a fost (au fost) modificată (modificate) ultima dată prin Directiva (Directivele)…
            1.   INFORMAȚII SUPLIMENTARE
            După caz, se indică pentru fiecare lampă:
            1.1.1.   Categoria (categoriile) dispozitivului (dispozitivelor): …
            1.1.2.   Numărul și categoria surselor luminoase (nu se aplică catadioptrilor) (6): …
            1.1.3.   Culoarea luminii emise sau reflectate: …
            1.1.4.   Omologarea acordată exclusiv pentru utilizare ca piesă de schimb pentru vehiculele puse deja în circulație: Da/Nu (5) …
            Informații specifice pentru anumite tipuri de dispozitive de iluminat sau de semnalizare luminoasă: …
            1.2.1.   În cazul catadioptrilor: Independent/grupat cu alte dispozitive (5): …
            1.2.2.   În cazul lămpilor pentru iluminarea plăcii de înmatriculare spate: Dispozitiv pentru iluminarea unei plăci late/lungi (5): …
            1.2.3.   În cazul farurilor: în cazul în care sunt echipate cu un reflector reglabil, poziția (pozițiile) de montare a farului în raport cu solul și planul median longitudinal al vehiculului, dacă farul este destinat utilizării exclusive în poziția (pozițiile) respectivă (respective): …
            1.2.4.   În cazul lămpilor de mers înapoi: Acest dispozitiv trebuie montat pe vehicul exclusiv ca element al unei perechi de dispozitive: Da/Nu (5) …
            5.   OBSERVAȚII
            Desene
            5.1.1.   În cazul lămpilor pentru iluminarea plăcii de înmatriculare spate: desenul anexat nr. … indică poziția geometrică în care trebuie montat dispozitivul în raport cu spațiul care urmează să fie ocupat de placa de înmatriculare, precum și conturul zonei iluminate corespunzător;
            5.1.2.   În cazul catadioptrilor: desenul anexat nr. … indică poziția geometrică în care trebuie montat dispozitivul pe vehicul;
            5.1.3.   În cazul tuturor celorlalte dispozitive de iluminat și de semnalizare luminoasă: desenul anexat nr. … indică poziția geometrică în care trebuie montat dispozitivul pe vehicul, precum și axa de referință și centrul de referință ale dispozitivului.
            5.2.   În cazul farurilor: modul de funcționare utilizat în timpul încercării (punctul 5.2.3.9 din anexa I la Directiva 76/761/CEE): …

         Apendicele 3
         EXEMPLE DE MARCĂ DE OMOLOGARE CE DE TIP PENTRU COMPONENTE
         Figura 1

         Figura 2

            Marcare simplificată pentru lămpile grupate, combinate sau încorporate reciproc, atunci când două sau mai multe lămpi fac parte din același ansamblu

         (Liniile verticale și orizontale prezintă schematic forma dispozitivului de semnalizare luminoasă. Acestea nu fac parte din marca de omologare).
         MODEL A

         MODEL B

         MODEL C

            Notă: Cele trei exemple de mărci de omologare, modelele A, B și C, reprezintă trei variante posibile de marcare a unui dispozitiv de iluminat și de semnalizare luminoasă, atunci când conține două sau mai multe lămpi ca făcând parte din același ansamblu de lămpi grupate, combinate sau încorporate reciproc. Aceste mărci de omologare arată faptul că dispozitivul a fost omologat în Germania (e1), cu numărul de omologare de bază 1712 și este alcătuit din următoarele componente:

                     Un catadioptru din clasa IA, omologat în conformitate cu Directiva 76/757/CEE a Consiliului (JO L 262, 27.9.1976, p. 32), număr de ordine 02;

                     O lampă indicatoare de direcție spate din categoria 2a, omologată în conformitate cu Directiva 76/759/CEE a Consiliului (JO L 262, 27.9.1976, p. 32), număr de ordine 01;

                     O lampă de poziție spate cu lumină roșie (R), omologată în conformitate cu anexa II la Directiva 76/758/CEE a Consiliului (JO L 262, 27.9.1976, p. 70), număr de ordine 02;

                     O lampă de ceață spate (F), omologată în conformitate cu Directiva 77/538/CEE a Consiliului (JO L 262, 27.9.1976, p. 54), număr de ordine 00;

                     O lampă de mers înapoi (AR), omologată în conformitate cu Directiva 77/539/CEE a Consiliului, număr de ordine 00;

                     O lampă de stop cu două niveluri de intensitate (S2), omologată în conformitate cu anexa II la Directiva 76/758/CEE, număr de ordine 02;

                     O lampă pentru iluminarea plăcii de înmatriculare spate (L), omologată în conformitate cu Directiva 76/760/CEE a Consiliului (JO L 262, 27.9.1976, p. 85), număr de ordine 00.

         ANEXA II
         DOMENIUL DE APLICARE ȘI CERINȚELE TEHNICE
         1.   DOMENIUL DE APLICARE
         Prezenta directivă se aplică lămpilor de mers înapoi pentru autovehicule și remorcile acestora.
         2.   CERINȚELE TEHNICE
         Cerințele tehnice sunt cele stabilite în alineatele (1), (5)–(8) și în anexele 3 și 4 din Regulamentul nr. 23 al Comisiei Economice pentru Europa a Organizației Națiunilor Unite, care este constituit dintr-o consolidare a următoarelor documente:

                     —

                     regulamentul în forma sa originală (00), care încorporează suplimentele 1-4 la Regulamentul nr. 23, precum și o rectificare (7);

                     —

                     suplimentul 5 la Regulamentul nr. 23 (8),

               cu următoarele excepții:
         2.1.1.   Trimiterile la «Regulamentul nr. 48» se interpretează ca trimiteri la «Directiva 76/756/CEE».
         2.1.2.   Trimiterile la «Regulamentul nr. 37» se interpretează ca trimiteri la «anexa VII la Directiva 76/761/CEE».
         2.1.3.   La punctul 6.4, penultima parte, teza «[a se vedea alineatul (2) din prezentul regulament]» se interpretează ca «(a se vedea apendicele 1 la anexa I la prezenta directivă)».
         2.1.4.   La punctul 6.4, ultima parte, teza «o precizare în alineatul (11)» Observații «din fișa de comunicare (a se vedea anexa I la prezentul regulament)» se interpretează ca «o precizare în addendumul la certificatul de omologare de tip (a se vedea apendicele 2 la anexa I la prezenta directivă)».
      ”

      (1)  Din documentele menționate la punctul 2.1 din anexa II la prezenta directivă.

      (2)  Se taie mențiunile necorespunzătoare.

      (3)  În cazul în care mijlocul de identificare a tipului conține caractere care nu au relevanță pentru descrierea tipurilor de vehicule, componente sau unități tehnice separate reglementate de acest certificat de omologare, caracterele respective sunt reprezentate în documentație prin simbolul «?» (de exemplu ABC??123???).

      (4)  În conformitate cu anexa II A la Directiva 70/156/CEE.

      (5)  Se taie mențiunile necorespunzătoare.

      (6)  Pentru lămpile cu surse luminoase neînlocuibile, a se indica numărul și puterea totală a surselor luminoase.

      (7)

               E/ECE/324

               Rev. 1/Add. 22/Rev. 1.

               E/ECE/TRANS/505

      (8)

               E/ECE/324

               Rev. 1/Add. 22/Rev. 1./Amend. 1.

               E/ECE/TRANS/505